Jabarkan Sejarah dari Sekolah Kebangsaan Kawakaan dalam bahasa melayu

Asal usul nama Kawakaan adalah dari sejeni bunga rotan yang terdapat dihutan disini suatu ketika dulu. Sekolah kebangsaan Kawakaan terletak kira-kira 60 kilometer dari Bandar Keningau dan 191 kilometer dari ibu kota, negeri Sabah iaitu Kota Kinabalu, Sabah. Pusat rujukan adalah di Pejabat Pelajaran Daerah Keningau. Mengikut kategori zon, sekolah ini terkandung dalam Zon Sook.

Jumlah kakitangan mengajar di sekolah ini pada 2015 adalah seramai 9 guru lelaki, 6 guru perempuan. Kakitangan bukan mengajar seramai 2 orang lelaki dan 1 orang perempuan. Pekerja Am seramai 8 orang. Bagi jumlah murid termasuk pra sekolah adalah seramai 164 orang murid.

Pada masa kini Sekolah Kebangsaan Kawakaan mempunyai tiga blok bangunan kelas, satu bangunan pra sekolah, enam buah rumah guru, satu blok tandas untuk kemudahan guru-guru dan murid-murid hasil sumbangan kerajaan. Persatuan PIBG telah memberikan sumbangan sejak tahun 1982 sekurang-kurangnya lima buah rumah guru, satu makmal sains, dua kelas pembelajaran, dua bilik pentadbiran, satu dewan terbuka, serta astaka, stor sukan, stor SPBT, bangunan RMT, kantin sekolah, pondok istirahat, surau dan bilik agama.

Pola penempatan di kawasaan ini adalah secara berkelompok dan terdapat sekurang-kurangnya lima buah kampung di sekitar sekolah iaitu Kg. Kawakaahan, Kg. Kabuan, Kg. Maatol, Kg. Sasagahan, Kg. Mosorui dan Kg. Mantanid. Pekerjaan utama penduduk di sini adalah petani dan secara majoritinya berbangsa Dusun.